**Projektas**

**LIETUVOS RESPUBLIKOS ekonomikos ir inovacijų MINISTRAS**

**ĮSAKYMAS**

**DĖL LIETUVOS RESPUBLIKOS Ekonomikos ir inovacijų MINISTRO
2016 M. kovo 7 D. ĮSAKYMO NR. 4-187 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „Smulkiojo ir Vidutinio verslo Konkurencingumo skatinimas“ IR 4 PRIORITETO „Energijos efektyvumo ir atsinaujinančių išteklių energijos gamybos ir naudojimo skatinimas“ JUNGTINĖS PRIEMONĖS nr. J03-IVG-T „DALINIS PALŪKANŲ KOMPENSAVIMAS“ PROJEKTŲ FINANSAVIMO SĄLYGŲ APRAŠO Nr. 1 patvirtinimo“ PAKEITIMO**

2020 m. d. Nr. 4-

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu,

p a k e i č i u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ ir 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ jungtinės priemonės Nr. J03-IVG-T „Dalinis palūkanų kompensavimas“ projektų finansavimo sąlygų aprašą Nr. 1, patvirtintą Lietuvos Respublikos ekonomikos ir inovacijų ministro 2016 m. kovo 7 d. įsakymu Nr. 4-187 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ ir 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ jungtinės priemonės Nr. J03-IVG-T „Dalinis palūkanų kompensavimas“ projektų finansavimo sąlygų aprašo Nr. 1 patvirtinimo“:

1. Papildau 4.141 papunkčiu:

„4.141. **Paskolos mokėjimo atidėjimas** –  laikotarpis, kai nereikia mokėti paskolos ir (ar) finansinės nuomos (lizingo) pagrindinės dalies grąžinimo mokėjimų, dėl kurio paskolos ir (ar) finansinės nuomos (lizingo) gavėjas susitarė su paskolos ir (ar) finansinės nuomos (lizingo) teikėju.“

2. Papildau 37.4 papunkčiu:

„37.4. kompensuojama iki 100 procentų pagal paskolų ir (ar) finansinės nuomos (lizingo) sutartis sumokėtų palūkanų projektų vykdytojams, pasirašiusiems sutartis dėl palūkanų kompensavimo pagal priemonę Nr. 03.1.1-IVG-T-809 „Dalinis palūkanų kompensavimas“ ir priemonę Nr. 03.3.1-IVG-T-810 „Dalinis palūkanų kompensavimas“, kai nuo 2020 m. kovo 16 d. iki 2020 m. gruodžio 31 d. su paskolos ir (ar) finansinės nuomos (lizingo) teikėju yra sudarytas rašytinis susitarimas dėl paskolos mokėjimo atidėjimo, atidedant visos (ne dalies) periodiškai mokamos paskolos ir (ar) finansinės nuomos (lizingo) įmokos mokėjimą. Palūkanos kompensuojamos už faktinį paskolos mokėjimo atidėjimo laikotarpį, bet ne ilgiau kaip už 6 mėnesius.“

|  |  |
| --- | --- |
| Ekonomikos ir inovacijų ministras  |   |

Parengė

Ekonomikos ir inovacijų ministerijos Europos Sąjungos investicijų

koordinavimo departamento Finansinių priemonių skyriaus

vyriausioji specialistė

Viktorija Paplauskaitė